JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Liibanonis kardetakse juba järgmist plahvatust
Kõrgetasemelised külalised Iisraelis
Eelarvekokkuleppega välditi uusi välimisi
Teisipäeval, 4. augustil toimunud Beiruti sadama lao plahvatuses
hukkus üle 200 inimese, mitmed tuhanded said vigastada
ja sajad tuhanded kaotasid kodud.
Riigi valitsus on hakanud uurima
terrorirühmituse Hezbollah' relva- ja laskemoonaladusid
erinevates Liibanoni paikades
seoses seal peituda võivate uute plahvatusõnnetustega.
Üheks neist on olnud juba kaua Beiruti rahvusvaheline lennuväli
ja eriti selle lähistele rajatud raketi- ja lõhkemoonalaod.
Hezbollah'l arvatakse olevat neis üksnes rühmituse valvatud ladudes
üle 100 000 raketi ja lühimaaraketi.
Nagu satelliidipilt taustal näitab,
on need laod ja raketitehased paigutatud võimalikult lähedale
rahvusvaheliste lennufirmade hoonetele
ja ka lennujaama naabruses asuvatele tsiviilhoonetele.
Seetõttu ei julge Iisrael hävitada neid täppisrünnakutega,
sest raketi- ja laskemoonalaod võivad plahvatada
ja häving oleks palju suurem, kui Beiruti sadama plahvatuses.
Hezbollah' raketi- ja mürsuarsenal
hõlmab peamiselt Iraani või Põhja-Korea toodangut.
Hoolimata valitsuse karmidest turvameetmetest ja soovitustest,
on koroonaviiruse näitajad endiselt murettekitavalt kõrged,
tõdeb Iisraeli terviseministeerium.
Uusi nakatunuid registreeritakse iga päev 1000 ja 2000 vahel,
mis tähendab sedagi, et 100 000 nakatunu piir
ületati juba rohkem kui nädala eest.
Kuigi üle 80 000 nakkuse saanutest on täielikult tervenenud,
on ka tõve ohvrite arv tõusnud juba üle 800.
Ülemaailmses võrdluses on Iisrael siiski üsna hästi hakkama saanud,
sest globaalse statistika järgi
on nakatunud 24 miljonist surnud juba üle 800 000 inimese.
Neist arvudest hoolimata
kinnitas Iisraeli terviseministeeriumi koroonaviiruse kriisijuht prof Gamzu,
et koolid avatakse plaanikohaselt ja viirusetõrje on kontrolli all.
Kahe nädala eest sõlmitud
Iisraeli ja Araabia Ühendemiraatide rahu- ja diplomaatiliste suhete leping
on tekitanud kahesuguseid tõlgendusi.
AÜE väitel pitseeris leping ka selle,
et Iisrael ei jätka Läänekalda asunduste
ja Jordani oru alade annekteerimisplaanidega.
Erinevalt Palestiina omavalitsuse tõlgendusest,
tõdes AÜE USA suursaadik Yousef al-Otaiba
kohtumisel USA välisministri Pompeoga,
et leping tähendab tõelise rahuleppe eelduste paranemist
Iisraeli ja palestiinlaste vahel.
Samas parandaks see võimalusi kahe riigi lahenduse teostumiseks
ja ka palestiinlaste majandusseisu,
ning võiks vähehaaval ka vägivalla lõpetada,
kui mõlemad pooled sellele tõsiselt pühenduvad,
ütles suursaadik al-Otaiba.
Palestiina omavalitsus aga tõdes, et rahu on võimatu,
ilma et Iisrael taanduks esmalt 1967. a sõja eelsete piiride taha
ja vabastaks Jeruusalemma palestiinlaste kontrolli alla.
Lähteasend lõplikule rahule näib olevat seega endiselt sama kaugel,
kui see on olnud alates 1948. aastast.
Iisraeli ja AÜE lepingu boikoteerimiseks
käskis Iraan Gazat kontrollival Hamasil
intensiivistada õhupallipommide läkitamist Iisraeli.
Eelmisel nädalavahetusel täitis Hamas käsku
ja saatis üle piiri kümneid pallipomme ning seetõttu süttis üle 30
eri ulatusega maastiku- ja metsapõlengu.
Iisraeli armee laserkahuritel
õnnestus kukutada alla ca kolmandik kõigist teelesaadetud pallipommidest
ning samas hävitasid õhujõud ja suurtükivägi Gazas
mitmeid Hamasile tähtsaid sõjalisi objekte.
Hamas on teatanud, et kui Iisrael kavatseb üritada tappa
droonide või muude meetoditega rühmituse juhte,
tähendab see avalikku sõjakuulutamist.
Iisraeli armee ringkonnas
nähakse Türgi praegust käitumist kasvava ohutegurina Iisraeli suhtes.
Ja seda mitte üksnes värske Iisraeli-AÜE lepingu perspektiivist,
vaid seoses Euroopa plaanitud gaasijuhtme ehitusega.
Türgi on püüdnud igati takistada
teise NATO-riigi Kreeka territoriaalvete kaudu kulgeva
EastMed gaasijuhtme ehitamist
ning samas ka uuringuid uute gaasi- ja naftavarude leidmiseks.
Kolmas Türgi seisukohast talumatu olukord on muidugi see,
et Templimägi on Iisraeli jurisdiktsiooni all,
kui sunniitide meelest
peaks see kuuluma üksnes islamiriigi valitsuse alla.
Türgi autoritaarse presidendi Erdogani teatel
toetab riik igasugust tegevust,
mis edendab "al-Aqsa mošee vabastamist okupandi ikke alt".
Türgi kasvav huvi Jeruusalemma ja Iisraeli suhtes
on suunanud eskatoloogiliste rabide mõtteid
Hesekieli raamatu 38. ja 39. peatükis kirjeldatud nn Googi sõja poole.
USA välisminister Pompeo külastas sel nädalal Iisraeli
ja kohtus lisaks peaminister Netanyahule
ka välisminister Ashkenaziga.
Arutelud puudutasid USA Iraani-teemalisi uusi sanktsioone
ja Pompeo ringreisi järgmisi sihtkohti Pärsia lahe araabiamaades,
kus oletatavaks teemaks on suhete normaliseerimine Iisraeliga.
Iisraelist reisib välisminister Pompeo Abu Dhabisse Araabia Emiraatides,
ja kohtub kroonprints Mohammed Bin Zayediga,
kellelt USA loodab leida toetust
laiemaks rahulepinguks Iisraeli ja araabiamaade vahel.
Saudi Araabia kroonprints Mohammed Bin Salman aga teatas,
et suhete normaliseerimine Iisraeliga
eeldab esmalt palestiinlaste küsimuse lahendamist.
USA presidendi väimees Jared Kushner
on teinud eeltööd välisminister Pompeo visiitidele,
külastades mitmeid päevi varem oma kõrge delegatsiooniga
lisaks Iisraelile ka Bahraini, Omaani, Saudi Araabiat ja Marokot.
Juba pikemalt õhus olnud ohtu Iisraeli neljandate valimiste suhtes
õnnestus viimasel hetkel vältida.
Peaminister Netanyahu nõustus lükkama eelarve heakskiitmist
23. detsembrile.
Tegu oli kompromisslahendusega,
sest Netanyahu ei saanud soovitud 1-aastast eelarvet,
kuid samas ei saanud Sinivalge ka oma 2-aastast eelarvet.
Käesoleva aasta eelarve sai aga
11 miljardi seekli suuruse lisasüsti,
nii et Iisraeli 2020. a riigieelarve tõuseb lausa 411 miljardi seekli
ehk ca 105 miljardi euroni.
Pressikonverentsil toonitas peaminister Netanyahu,
et ei saanud soovitud eelarvet, kuid andis lõpuks järele,
et vältida ohustanud neljandaid valimisi.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee